Publication: Magyar Közlöny
Issue: MK-2009-162 (Year: 2009, Number: 162)
Era: 2004-2010
Section: e szolgáltatások fedezetérõl szóló 1997. évi LXXX. törvénynek (a továbbiakban: Tbj.) a 2010. január 1-jétõl hatályos
Paragraph Index: 595

29. §-ának megfogalmazásából nem derül ki egyértelmûen, hogy a Tbj. mely idõpontban hatályos rendelkezése szerinti társadalombiztosítási járulékot kell figyelembe venni az adóalap-kiegészítés meghatározása során. Ez akkor okoz gondot, ha az adóév folyamán a társadalombiztosítási járulék mértéke változik. Figyelemmel ugyanakkor arra, hogy az összevont adóalapba tartozó jövedelemre kell vonatkoztatni a kifogásolt számítást, a járulék nem lehet különbözõ az adóév különbözõ idõpontjaiban megszerzett jövedelmek vonatkozásában. Ezért az Szja tv. rendelkezéseibõl levezethetõ, hogy a társadalombiztosítási kulcs szempontjából irányadó idõpont az adóév utolsó napja (vége). Az Szja tv. 29. § (4) bekezdése pedig úgy fogalmaz, hogy az adóalap-kiegészítés összegét a (3) bekezdés szerint az adóbevallásban/munkáltatói elszámolásban az adóelõleg megállapításánál figyelembe vett adóalap-kiegészítéstõl függetlenül kell megállapítani. E szabályok együttes értelmezése esetén elõfordulhat, hogy amennyiben az adóév folyamán a társadalombiztosítási járulék (egészségügyi hozzájárulás) mértéke változik, akkor az a módosítást megelõzõen megszerzett jövedelmekre is kihatással van. Az Alkotmánybíróság már korai határozataiban sokat foglalkozott a Jat. 12. § (2) bekezdésében megfogalmazott, de az Alkotmány 2. § (1) bekezdésébe foglalt jogállamiság elvébõl közvetlenül is levezethetõ visszaható hatály tilalmával

Source: https://magyarkozlony.hu/hivatalos-lapok/6f269acf101c490acbd0faddc7b29e32a09d8479/dokumentumok/49ea5cd7dc26cf8ce35dd59611e2f7fcf57ff432/letoltes